《跋山谷书范滂傅贴》
宋代·柴中守

小春昼日如春晚，饮罢披图清兴远。
夜光照屋四座惊，金薤银钩真墨本。
当年太史谪宜州，肠断梅花栖戌楼。
拾遗不逢东道主，翰林长作夜郎囚。
蛮烟瘴雨森鈇钺，更值韩卢搜兔窟。
老色上面欢去心，惟有忠肝悬日月。
郡丞嗜好殊世人，投笺乞字傅儿孙。
平生孟傅是知已，笔下写出精神骞。
兴亡万古同一辙，党论到头不堪说。
刊章下郡汉道微，清流入河唐祚绝。
先朝白昼狐亦鸣，正气消尽邪气生。
殿门断碑仆未起，中原戎马来从横。
生蛟入手不敢玩，往事凄凉重三欢。
兰亭痤鹤徒尔为，好刻此书裨庙算。

作者简介：柴中守，号蒙堂，馀干（今江西馀干西北）人。中行弟。事见《宋元学案》卷七九。